**ELŐTERJESZTÉS**

**Tiszavasvári Város Önkormányzata Képviselő-testületének**

**2018. november 22-én tartandó rendes ülésére**

Az előterjesztés tárgya:

**Tiszavasvári Média Egyesület irodahasználattal kapcsolatos hátralék részletfizetésre vonatkozó kérelme**

A napirend előterjesztője ( előadó): Szőke Zoltán polgármester

Az előterjesztést készítette ( témafelelős): Zombori Judit

Az előterjesztés ügyiratszáma: 2572-4/2018

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.számú melléklet 1.22 |
|  |  |

Melléklet: 1 db

Az ülésre meghívni javasolt szervek, személyek:

|  |  |
| --- | --- |
| Mészáros Gábor Tiszavasvári Média Egyesület elnöke | info@mediaegyesulet.hu |

Egyéb megjegyzés: -

……………………………………………………………………………………………………………………………………………………………………………………………………

##### Tiszavasvári, 2018. november 16.

##### Zombori Judit

##### témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500, Fax: 42/275-000, E-mail: tvonkph@tiszavasvari.hu

Témafelelős: Zombori Judit

## ELŐTERJESZTÉS

### A Képviselő-testülethez

**Tiszavasvári Média Egyesület irodahasználattal kapcsolatos hátralék részletfizetésre vonatkozó kérelméről**

**Tisztelt Képviselő – testület!**

A Tiszavasvári Média Egyesület elnöke, Mészáros Gábor 2018. október 29-én kérelmet nyújtott be az Önkormányzathoz a Tiszavasvári, Báthory u. 6. sz. alatti volt Turisztikai információs iroda bérleti díj és rezsi díj hátralék megfizetésével kapcsolatban.

A Média Egyesület levelében – melyet az előterjesztés melléklete tartalmaz – kéri, hogy a Képviselő-testület járuljon hozzá az irodahasználattal kapcsolatos bérleti díj és rezsi díj hátralék részletekben történő megfizetéséhez, melynek havi mértékét 25.000 Ft összegben kérnék engedélyezni. Indoklásuk szerint az Egyesület a fennálló hátralékot egyben nem tudja kifizetni, és fizetési hajlandóságukat jelezve korábban már két nagyobb összeget is átutaltak az Önkormányzat számára. 2016-ban a kiegyenlített számlák összege 200.000 Ft volt.

Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 8.§ (1) bekezdése értelmében a 200.000,- Ft összegű és azt meghaladó polgári jogi jogviszonyból származó követelés elengedésére, az egy évet meghaladó részletfizetés vagy fizetési halasztás engedélyezésére és az ehhez kapcsolódó kamat illetve költség címén fennálló követelés elengedésére a képviselő testület kizárólagosan jogosult.

Tájékoztatom a Képviselő-testületet arról, hogy az Önkormányzat és a Tiszavasvári Média Egyesület 2010. január 01-től 2017. december 31-ig szóló időtartamra kötött bérleti szerződést a Báthory u. 6. sz. alatti irodára. A Pénzügyi Bizottság a 71/2011. (IV.19.) PB. számú határozatával engedélyezte, hogy a Média Egyesület által, a Báthory u. 6. sz. alatti önkormányzati épületben kialakított 35 m2 nagyságú turisztikai iroda kialakítási költségeinek egy része - 637.173 Ft – a bérleti díjba beszámításra kerüljön. A bérbeszámítás 2013. júniusban lejárt, ezért a Média Egyesületnek 2013. július 01-től bérleti-, és rezsi díj fizetési kötelezettsége volt.

A városrehabilitációs pályázat miatt, - mely beruházás érintette a Báthory u. 6. sz. alatti épületet is- a 141/2015. ( V.21.) Kt. sz. határozat értelmében 2015. április 30-ával, közös megegyezéssel megszüntetésre kerültek a Báthory u. 6. sz. alatti ingatlan helyiségeire kötött bérleti, illetve haszonkölcsön szerződések, így a Tiszavasvári Média Egyesülettel kötött bérleti szerződés is. A kiköltöző bérlő köteles megfizetni a 2015. április 30-ig szóló időszak bérleti díj, valamint rezsiköltségek meg nem fizetett összegét. A Média Egyesület az irodát 2015. április 20-án adta át az Önkormányzat részére.

A Költségvetési és Adóigazgatási Osztály nyilvántartása szerint a Média Egyesület 2018. augusztus 31-én fennálló bérleti díj és rezsi díj hátraléka **összesen bruttó 795.912 Ft**, melyből

* bérleti díj hátralék ( 2013. július 01-től 2015. április 30-ig): 582.113 Ft,
* rezsi díj hátralék ( gázdíj bérelt terület arányos mértéke): 213.799 Ft.

Tájékoztatom a Képviselő-testületet arról, hogy a Báthory u. 6. sz. alatti irodaház fűtés költsége az épületben található egy gázórán mért fogyasztás, illetve az energetikus által – a helyiségenként felmért adatok, berendezések figyelembe vételével – került havonta megállapításra. Az Egyesület áram és víz fogyasztását almérő órák mérték. Az iroda átadásakor és leadásakor leolvasott óraállások alapján az Egyesület összes áramfogyasztása 24 kwh, a vízfogyasztás 2 m3 volt.

A Tiszavasvári Média Egyesület 2015. augusztus 08-án kérelmet nyújtott be az Önkormányzathoz a bérleti díj elengedésére vonatkozóan, melyet a Képviselő-testület a 208/2015.(IX.24.) Kt. sz. határozatában elutasított, azzal, hogy amennyiben az Egyesület új kérelmet nyújt be a bérleti díj és rezsi díj hátralék megfizetésére vonatkozóan, azt a polgármester terjessze a Képviselő-testület elé. 2016. február 15-én az Egyesület újabb kérelmet terjesztett elő, melyben kérte, hogy a Képviselő-testület járuljon hozzá a bérleti díj hátralék részletekben történő megfizetéséhez, továbbá engedje el a rezsi díj hátralékot. Tiszavasvári Város Önkormányzata Képviselő-testülete a 63/2016. ( II.25.) Kt. számú határozatában elutasította a Tiszavasvári Média Egyesület kérelmét, és nem járult hozzá ahhoz, hogy az Egyesület által bérelt Tiszavasvári, Báthory u. 6. sz. alatti iroda bérleti díja és rezsi díja törlésre kerüljön.

Tiszavasvári Város Önkormányzata érdekében áll a hátralék mielőbbi kiegyenlítése, ezért javaslom a részletekben történő kifizetés engedélyezését.

Kérem a Tisztelt Képviselő-testületet, hogy a fentieket mérlegelve hozza meg döntését a Tiszavasvári Média Egyesület kérelmével kapcsolatban.

Tiszavasvári, 2018. november 16.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2018. (XI.22.) Kt. számú**

**határozata**

**Tiszavasvári Média Egyesület irodahasználattal kapcsolatos hátralék részletfizetésre vonatkozó kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

**A./ alternatíva**

A Képviselő-testület elutasítja a Tiszavasvári Média Egyesület kérelmét, és **nem járul hozzá** ahhoz, hogy a Tiszavasvári Média Egyesület az általa bérelt Tiszavasvári, Báthory u. 6. sz. alatti iroda **fennálló bérleti és rezsi díj hátralékát részletekben fizesse meg**.

Felkéri a polgármestert, hogy tegye meg a szükséges intézkedést a hátralék egyösszegű behajtása érdekében, és tájékoztassa a Tiszavasvári Média Egyesület elnökét a Képviselő-testület döntéséről.

Határidő: azonnal Felelős: Szőke Zoltán polgármester

**B./alternatíva**

A Képviselő-testület **hozzájárul** ahhoz, hogy a Tiszavasvári Média Egyesület által bérelt Tiszavasvári, Báthory u. 6. sz. alatti iroda 2018. augusztus 31-én fennálló összesen bruttó **795.912 Ft bérleti díj és rezsi díj hátraléka és késedelmi kamata 12 havi részletben megfizetésre kerüljön**, azzal, hogy bármelyik részlet elmaradása esetén az egész összeg esedékessé válik és Tiszavasvári Város Önkormányzata jogosult a követelését jogi úton érvényesíteni. A részletfizetés kezdő időpontja 2018. december 15.

Felkéri a polgármestert, hogy készítsen megállapodást a részletfizetésre vonatkozóan és tájékoztassa a Tiszavasvári Média Egyesület elnökét a Képviselő-testület döntéséről.

Határidő: azonnal Felelős: Szőke Zoltán polgármester