**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. november 22-én tartandó ülésére**

Az előterjesztés tárgya: **Tiszavasvári Város Önkormányzata időszaki lapja Szervezeti és Működési Szabályzatának módosításáról**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/215-…./2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Név | Titulus | Elérhetőség |
| Fülöp Attila | főszerkesztő | a.fulop61@gmail.com |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. november 16.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez –**

**Tiszavasvári Város Önkormányzata időszaki lapja**

**Szervezeti és Működési Szabályzatának módosításáról**

**Tisztelt Képviselő-testület!**

A Vasvári Hírmondó Szervezeti és Működési Szabályzatának legutóbbi módosítására az októberi testületi ülésen került. Ekkor a kiadó és a felelős szerkesztő vonatkozásában történt módosítás, mely **2018. november 1. napjától** **lépett hatályba.** Tájékoztatom a képviselő-testületet, hogy a Vasvári Hírmondó felelő szerkesztője ezen időponttól kezdődően **Fülöp Attila, aki megbízási jogviszony keretében látja el főszerkesztői feladatait.**

**A novemberi lapszám szerkesztése már az új főszerkesztő feladata volt, aki gondosan áttanulmányozta a lap szmsz-ét és rávilágított a szabályozás azon részeire, amelyek módosítását megfontolandónak tartja. Ezért főszerkesztő úr kezdeményezte az időszak lap szervezeti és működési szabályzatának módosítását az alábbi indokok miatt:**

A lap kiadási időpontjaként jelenleg az alábbi meghatározás szerepel: havonta, minden hónap 10. napjáig. Tekintettel arra, hogy a lapzárta időpontja minden hónap 1. napja, a lapnak pedig adott hónap 10. napjáig meg kell jelennie, nagyon szoros, feszes munkabeosztást követel meg, valamennyi közreműködő (szerkesztő, tördelő, nyomda) részéről, ami néha a legnagyobb gondosság és akarat ellenére sem tartható. Amennyiben a hónap első napján mindenki leadja a megjelentetni kívánt cikket, fotót, stb. a szerkesztőnek, ő azonnal nekikezd a szerkesztői feladatainak. Többször előfordul azonban, hogy egy esetleg két napos csúszás is „beesik” etekintetben, ekkor az újság érintett oldalainak szerkesztése később történik meg. A szerkesztői feladatok elvégzése után a tördelő, korrektúrázói teendők következnek, mely szintén néhány napot vesznek igénybe. Végezetül a nyomdába kerül az anyag, ahol ismételten idő mire kinyomják. **Mindezek miatt a megjelentetni kívánt cikkek, anyagok leadási határidejének minden hónap utolsó napját, a lap megjelenési idejének pedig minden hónap 15. napját javaslom.**

A városi **online lapra vonatkozó rendelkezések törlése indokolt,** ugyanis a [www.vasvarihirmondo.hu](http://www.vasvarihirmondo.hu) weboldal nem működik. Igaz, hogy a lap pdf formátumban az önkormányzat honlapján megtekinthető, azonban ettől még nem online lapként működik. Korábban lehetőség volt a [www.vasvarihirmondo.hu](http://www.vasvarihirmondo.hu) oldalon hirdetések közzétételére, országos közérdekű közlemények megjelentetésére. Többek között ennek hiánya miatt nem nevezhető online-nak az újság. Az szmsz-ben több helyen van az online változatra utalás, ez mindenhol következetesen törlésre kerül.

Az lap céljaként került megfogalmazásra, hogy a lakosság széles köre részére nyújtson hiteles, pontos és rendszeres tájékoztatást Tiszavasvári Város Önkormányzatának tevékenységéről, a város társadalmi, gazdasági, tudományos, kulturális és sport életéről, valamint a várost érintő, más településeken történő jelentős eseményekről. Fontosnak tartom kiemelni, hogy ezekre **pártatlanul, politikától mentesen kerüljön sor, ami konkrétan is rögzítésre kerülne a szabályzatban. Természetesen a polgármester, jegyző, járási hivatalvezető, országgyűlési-és önkormányzati képviselők a lap szempontjából nem minősülnek politikai szereplőnek.** Megjegyezni kívánom, hogy a választási eljárásról szóló törvény lehetőség biztosít arra, hogy a sajtótermék politikai hirdetést közöljön, ekkor hirdetési szolgáltatásainak árjegyzékét az Állami Számvevőszéknek meg kell küldenie. Amennyiben azonban ezt az szmsz-ben kizárjuk, így arra nincs/nem lesz lehetőség.

A megjelentetni kívánt cikkek tartalmi-formai követelményeinek pontosítása is szükséges, ezek szerint a cikkeket személyesen vagy e-mailben- névvel ellátva kell leadni és a 25 szóig ingyenes lakossági apróhirdetések témaköre kiegészül a munkahely lehetőségek megjelentetésével.

A hirdetési tarifák összegén is módosítani szükséges, erre vonatkozó javaslatát főszerkesztő úr a bizottsági, illetve testületi ülés időpontjáig megküldi részemre. Ettől függetlenül is szükséges azonban a **színes első lapon történő hirdetés +20%-os felárral, míg a színes hátsó lapi hirdetés +10%-os felárral történő díjemelése**.

A lap kiadásáért felelős személyében történt változás miatt - november 1. előtt a mindenkori jegyző mint magánszemély volt megjelölve – a 3.2.pont törlése indokolt. (3.2. A Vasvári Hírmondó kiadásáért, technikai megvalósításáért egyszemélyi felelős a „felelős kiadó”.)

A módosítások piros színnel kerültek megjelölésre a könnyebb áttekinthetőség érdekében.

Kérem a képviselő-testületet, az előterjesztés megtárgyalását követően hozza meg döntését a határozat-tervezettel kapcsolatban.

Tiszavasvári, 2018. november 16.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2018. (……...) Kt. sz.**

**határozata**

**Tiszavasvári Város Önkormányzata időszaki lapja**

**Szervezeti és Működési Szabályzatának módosításáról**

Tiszavasvári Város Önkormányzata Képviselő-testülete

1. A médiaszolgáltatásokról és a tömegkommunikációról szóló 2010. évi CLXXXV. törvényben foglaltak figyelembe vételével a Tiszavasvári Város Önkormányzata időszaki lapjának szervezetére és működésére vonatkozó szabályokat jelen határozat mellékletében foglaltak szerint alkotja meg.

2. Felkéri a polgármestert, hogy az időszaki lap szervezeti és működési szabályzatának módosításáról tájékoztasson valamennyi érintett felet.

3. Hatályon kívül helyezi Tiszavasvári Város Önkormányzata Képviselő-testülete 261/2018. (X. 11.) Kt. számú határozatát.

**Határidő:** azonnal  **Felelős:** Szőke Zoltán polgármester

**a …../2018. (XI.22.) Kt. sz. határozat melléklete**

**Tiszavasvári Város Önkormányzata időszaki lapjának**

**Szervezeti és Működési Szabályzata**

1. **Általános rÉSZ**

A Képviselő-testület a városban történő eseményekről - a lakosság megfelelő, hiteles, pontos és rendszeres tájékoztatásának biztosítása érdekében - az 1989. évben alapított városi időszaki lap működtetéséről folyamatosan gondoskodik, ellenőrzi tevékenységét, és vagyoni felelősséggel tartozik a lap működéséért.

**1.2**. **A városi időszaki lap**

neve: VASVÁRI HÍRMONDÓ

székhelye: 4440 Tiszavasvári, Városháza tér 4.

alapításának éve: 1989.

alapító szerve, tulajdonosa: Tiszavasvári Város Önkormányzata

kiadója: Tiszavasvári Város Önkormányzata

felelős szerkesztő: a mindenkori polgármester által kijelölt személy

kiadásának időpontja: havonta, minden hónap 1**5**. napjáig

kiadásának tervezett példányszáma: maximum 4.200 példány

terjedelme: önkormányzati hivatalos közlemények, fizetett hirdetések, közérdekű hírek, információk legfeljebb 12 oldalon.

**~~A városi online lap~~**

~~neve: VASVÁRI ONLINE HÍRMONDÓ~~

~~elérési helye:~~ [~~www.tiszavasvari.hu~~](http://www.tiszavasvari.hu)

~~megjelenésének ideje: 2014. április 1.~~

~~alapító szerve, tulajdonosa: Tiszavasvári Város Önkormányzata~~

~~kiadója: Tiszavasvári Város Önkormányzata~~

~~felelős szerkesztő: a mindenkori polgármester által kijelölt személy~~

* 1. **A Vasvári Hírmondó célja**

A Vasvári Hírmondó a lakosság széles köre részére nyújtson hiteles, pontos és rendszeres tájékoztatást Tiszavasvári Város Önkormányzatának tevékenységéről, a város társadalmi, gazdasági, tudományos, kulturális és sport életéről, valamint a várost érintő, más településeken történő jelentős eseményekről. ~~A Vasvári Online Hírmondó mindezeken felül országos hírekről is tájékoztatja az oldal látogatóit~~. Fontos célkitűzés továbbá, ~~a városi lap mindkét változatának esetében~~, hogy folyamatosan segítse elő a társadalmi jelenségek közötti összefüggések megértését, és mozgósítson társadalmi cselekvésre, ezen kívül közösségépítő szerepet is töltsön be a város életében.

* 1. **A Vasvári Hírmondó jellege**

A Vasvári Hírmondó Tiszavasvári város ingyenes, politikamentes, nyomtatott formában megjelenő közéleti havilapja, mely a [www.tiszavasvari.hu](http://www.tiszavasvari.hu) weboldalon pdf formátumban közzétételre kerül.

~~Kétféle formában jelenik meg:~~

1. ~~nyomtatott változat (Vasvári Hírmondó)~~
2. ~~online változat (Vasvári Online Hírmondó: www.vasvarihirmondo.hu)~~

**2. Az időszaki lap MŰKÖDÉSE**

* 1. **Az időszaki lap küldetése**
* Sajátos eszközeivel – és összhangban Tiszavasvári Város Önkormányzata céljaival és szellemiségével, valamint a lap stratégiájával és arculatával – közvetítsen az önkormányzat és a lakosság között.
* Segítve a helyi kommunikációt, tárgyilagosan és aktuálisan informáljon és tájékoztasson a közélet legfontosabb politikamentes eseményeiről, eredményeiről, a városlakók életét befolyásoló kérdésekről, döntésekről. A polgármester, jegyző, járási hivatalvezető, országgyűlési,- és önkormányzati képviselők a lap szempontjából nem minősülnek politikai szereplőknek.
* Témaválasztásában és szerkezetében is tükrözze, reprezentálja az önkormányzati munka által érintett legfőbb közérdekű kérdéseket.
* Folyamatosan bővítse szerzői körét, hogy az újság ne csak egy szűk kör véleményét tükrözze. Hasábjain minél többen szólaljanak meg, közérdeklődésre számot tartó véleményeket és olvasói leveleket közöljön.
* Publikált cikkei révén erősítse a helyi társadalom kohézióját, a lokálpatriotizmus érzését.
* Közérthető nyelven szóljon olvasóközönségéhez, a hagyományos újságírói műfajok alkalmazásával, de korszerű szerkesztési elveket követve.
* Kerülje a személyes konfliktusok, a szélsőséges nézetek és vélemények, a pártpolitikai szempontok, a pontatlan vagy hamis információk közlését.
* A lap készítői munkájuk során tegyenek eleget a sajtótörvényben rögzített előírásoknak.
  1. **Tartalmi – formai követelmények**
* A megjelentetni kívánt cikkeket minden hónap utolsó napjáig kell leadni az időszaki lap Szerkesztőségébe személyesen vagy e-mailben - névvel ellátva.
* Az időszaki lapban közlésre felkínált cikkek, írások megjelentetése, a szerzőnek módosításra, kiegészítésre történő visszaadása vagy elutasítása a felelős szerkesztő kizárólagos joga és felelőssége.
* A lap tevékenységi körébe politikamentes hirdetési szolgáltatás is tartozik, mely térítésmentesen és térítés ellenében vehető igénybe. Térítésmentes hirdetés: lakossági apróhirdetés 25 szóig, közérdekű közlemények, munkahely lehetőségek, önkormányzati tájékoztatás, gyászjelentés, köszönetnyilvánítás.
* A Vasvári Hírmondó politikamentes hirdetési anyagokat, reklámanyagokat a lap cikkeitől megkülönböztetve jelentethet meg, melyek nem lehetnek ellentétesek Tiszavasvári Város Önkormányzata céljaival és szellemiségével, a lap stratégiájával és arculatával.
* A hirdetések megjelentetési módját, azok pénzügyi feltételeit –a 25 szóig térítésmentes lakossági apróhirdetés kivételével - jelen szabályzat *1. sz. melléklete,* valamint a laptulajdonos és a hirdető közötti megállapodás szabályozza. A hirdetési tarifákat a hirdetés megrendelőjének tárgyhónapban a lapzárta időpontjáig ki kell egyenlítenie a Polgármesteri Hivatal pénztárában, ellenkező esetben a hirdetés nem jelenthet meg. ~~Hosszabb távú megrendelés esetén a felelős szerkesztő ajánlatot tehet a hirdetőnek arra vonatkozóan, hogy az Online Hírmondóban akciós kedvezményeket vehet igénybe.~~ A ~~nyomtatott~~ Vasvári Hírmondóban fél évre előre megkötött hirdetési megállapodás esetében a hirdetőt 1 havi, egy évre előre megkötött megállapodás esetében 2 havi ingyenes megjelenés illeti meg, melyet a kifizetett időszakot követően vehet igénybe. ~~ezen felül az Online Hírmondóban is igénybe veheti az aktuális hirdetési akciókat. Az Online Hírmondó hirdetési akciói nem kötöttek, minden esetben a Szerkesztőség dönt az éppen aktuálisan igénybe vehető hirdetési lehetőségekről.~~ 
  1. **Az időszaki lap működtetése, költségvetése**
* Tiszavasvári Város Önkormányzata, mint kiadó ~~Képviselő-testülete~~ gondoskodik az időszaki lap működéséhez szükséges anyagi, technikai, személyi feltételek biztosításáról, amelynek fedezetét az éves költségvetési rendeletében határozza meg.
* A hirdetések, reklámok díjtételeit és a költségek kiegyenlítésének módját részletesen e szabályzat 1. sz. melléklete tartalmazza.
  1. **Az időszaki lap terjesztésének köre**
* Tiszavasvári Város közigazgatási területe ~~én található minden lakóház~~;
* az Önkormányzat fenntartásában ~~és tulajdonában~~ lévő közintézmények és önkormányzati tulajdonban álló gazdálkodó szervezetek;
* ~~a Tiszavasvári kistérség Polgármesteri Hivatalai~~;
* a kötelespéldányok címzettjei;
* az önkormányzattal kapcsolatban álló partnerek benyújtott igény alapján, amennyiben a példányszám lehetőséget biztosít rá.

**3. Az időszaki lap szervezete**

**3.1.** **A laptulajdonos**

* A laptulajdonos Tiszavasvári Város Önkormányzata, aki meghatározza a lap célját, jellegét, irányvonalát és azt ellenőrzi.
* A laptulajdonosnak joga van a lap munkájáról évente legalább egyszer, illetve indokolt esetben szükség szerint beszámolót kérni a felelős szerkesztőtől, melyet a képviselő-testület elé terjeszt.
* A laptulajdonos önkormányzat vagyoni felelősséggel tartozik a Vasvári Hírmondó működéséért. A lap fenntartásához, működtetéséhez szükséges pénzösszeget a képviselő-testület éves költségvetésében irányozza elő.

**3.2. A lap kiadója**

* A kiadó csak lapkiadási tevékenységre jogosult szervezet lehet.
* ~~A Vasvári Hírmondó kiadásáért, technikai megvalósításáért egyszemélyi felelős a „felelős kiadó”.~~
* A kiadó biztosítja a kiadáshoz szükséges személyi és tárgyi feltételeket, ellátja az időszaki lap pénzügyi, számviteli, ellenőrzési feladatait.
* A kiadó jogosult a felelős szerkesztő által aláírt nyomdakész PDF anyagot a nyomdai munkálatok megkezdése előtt a kezébe kapni.
* A kiadó nem változtathat a felelős szerkesztő által elfogadott és átadott irat tartalmán.

**3.3. A felelős szerkesztő**

* Az időszaki lap felelős szerkesztője a mindenkori polgármester által kijelölt személy.
* A lap felelős szerkesztőjének a lap munkájáról évenkénti – a testület külön kérésére, indokolt esetben pedig szükség szerinti - beszámolási kötelezettsége van a Tiszavasvári Város Önkormányzata ~~Képviselő-testület~~ felé.
* A felelős szerkesztő feladata különösen:

a) az időszaki lap küldetésének szem előtt tartásával az újság színvonalas szerkesztése, képviselő-testület által elfogadott mindenkor hatályos Szmsz figyelembevételével,

b) a költségvetéssel való takarékos gazdálkodás,

c) a [vhirmondo@gmail.com](mailto:vhirmondo@gmail.com) email címre érkező hirdetések, cikkek fogadása, archiválása

d) önkormányzati cikkek elkészítése

e) Vasvári Hírmondó facebook oldalának adminisztrátori kezelése

f) tudósítás a város aktuális eseményeiről, a városban közérdeklődésre számot tartó történésekről,

g) szervezett reklámtevékenység,

h) a terjesztés megszervezése,

i) helyesbítés, helyreigazítás közlése.

* Egyszemélyben felel azért, hogy a lap tartalma ne ütközzön a sajtótörvény előírásaiba, és ne legyen ellentétben a laptulajdonos céljaival és érdekeivel. Ennek elérése céljából olyan cikkek esetében, melyek megítélése szerint a laptulajdonos érdekeivel ellentétesek, vagy törvénybe ütköznek, felelőssége gyakorlása érdekében vétójoggal rendelkezik, melyet indokolni köteles.
* Személyeskedő hangvételű, a lap arculatához és színvonalához méltatlan stílusú cikkek megjelentetésétől a felelős szerkesztőnek el kell zárkóznia.
* Az összeállított laptervet elfogadása jeléül a felelős szerkesztő aláírja.
* A felelős szerkesztő a lap felelős kiadójával szorosan együttműködve dolgozik.
* A felelős szerkesztő dönt a cikkek megjelenéséről az alábbiak szerint:
* megjelentetés változtatás nélkül,
* átírásra visszaadás a szerzőnek,
* stilisztikai, nyelvtani hibák javítása a felelős szerkesztő által,
* az elfogadott cikk melyik lapszámban jelenjen meg,
* elutasítás.
* A döntéseket nem kell indokolni.

**3.4. A Szerkesztőség**

**A Szerkesztőség összetétele**

* A Szerkesztőség vezetője a felelős szerkesztő. A felelős szerkesztő személyes kompetenciája a Szerkesztőség szükség szerinti összehívása, a Szerkesztőség személyi összetételének meghatározása, illetve annak megváltoztatása a bizottsági munka hatékonysága céljából.
* A Szerkesztőség tagjai (cikkek szerzői, fotók készítői, hirdetések szervezői) munkájukat önkéntes felajánlásként végzik, tevékenységükért tiszteletdíjat, honoráriumot nem kapnak. A Szerkesztőség tagjai önállóan vagy a felelős szerkesztőtől kapott instrukciók alapján készítik el írásos vagy fotó-dokumentációikat a nyomtatott ~~és az online~~ Hírmondó számára.

**A Szerkesztőség működése**

* A Szerkesztőség tagjai mind a nyomtatott, mind az online változat elkészítésében részt vesznek.
* A Szerkesztőség üléseit a felelős szerkesztő hívhatja össze, szükség szerint. Az ülések időpontja igazodik az időszaki lap kiadásához, az anyagleadás határidejéhez, valamint az aktualitásokhoz. Az ülés összehívása nem kötelező, a felelős szerkesztő egyéb módon is tarthatja a kapcsolatot a tagokkal.
* A felelős szerkesztő a Szerkesztőség ülésére meghívhat szerzőket, vagy szakértőket tanácskozási joggal.
* A Szerkesztőség ülése munkaértekezlet, ezért alapesetben zárt, de ettől a Szerkesztőség tagjainak egyetértésével eltérhetnek és a megbeszélést nyilvánossá tehetik.
* A Szerkesztőség üléseire minden esetben meghívást kap tanácskozási joggal a felelős kiadó, illetve távolléte, akadályoztatása esetén személyes megbízottja.

**A Szerkesztőségi ülés feladatai**

* A lap belső szerkezetének kialakítása,
* A korábban megjelent lapszámok kiértékelése, a következő lapszámok előkészítése, javaslattétel a későbbi lapszámok tartalmára, ~~az online változat értékelése~~, anyagokkal történő folyamatos feltöltésének megbeszélése
* A tagok javaslatot tehetnek megjelentetésre, illetve megírásra érdemes cikkekre, szerzők személyére. A szerző felkérése a felelős szerkesztő joga és feladata.

**A Szerkesztőség hatásköre**

* A cikkek tartalmi hitelességéért mindig a szerző a felelős.
* ~~Az időszaki lap megjelenése előtt a felelős szerkesztő ellátja a korrektori feladatokat.~~
* A Szerkesztőség kezdeményezheti a beküldött cikkektől eltérő vélemények megkérését is.

**4. ZÁRÓ rendelkezés**

1. Tiszavasvári Város Önkormányzata időszaki lapja Szervezeti és Működési Szabályzatának, mellékletének módosításáról, tartalmának megismertetéséről a felelős kiadó gondoskodik.
2. Jelen szabályzat 2018. december 1. napján lép hatályba, egyidejűleg hatályát veszti Tiszavasvári Város Önkormányzat képviselő-testületének 261/2018.(X.11.) Kt. sz. határozata

Tiszavasvári, 2018. november 22.

**Szőke Zoltán**

**polgármester**

**Tiszavasvári Város Önkormányzata Időszaki Lapja**

**Szervezeti és Működési Szabályzatának**

**I. számú melléklete**

**Hirdetési tarifák**

**(Érvényes: 2018. december 1. napjától)**

|  |  |
| --- | --- |
| **Közületek és vállalkozók részére** | |
| 30 x 23 cm (1/1 oldal) | 79.800  Ft + ÁFA |
| 30 x 11 cm (1/2 oldal) | 39.900  Ft + ÁFA |
| 15 x 23 cm | 39.900  Ft + ÁFA |
| 11 x 21 cm | 25.750  Ft + ÁFA |
| 11 x 14 cm | 19.950  Ft + ÁFA |
| 11 x 9 cm | 15.580  Ft + ÁFA |
| 11 x 3,5 cm | 13.750  Ft + ÁFA |
| 9 x 7,5 cm | 10.500  Ft + ÁFA |
| 9 x 3,5 cm | 4.850  Ft + ÁFA |
| 5 x 3,5 cm | 2.500  Ft + ÁFA |

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | **Lakossági apróhirdetések** | | | 25 szóig | ingyenes | | 25 szó fölött | az érvényben lévő  méretezett hirdetési tarfiák szerint | |

A költségek meghatározása a tarifatáblázat alapján történik. A költségeket a hirdetés megrendelőjének tárgyhónapban a lapzárta időpontjáig ki kell egyenlítenie a Polgármesteri Hivatal pénztárában, ellenkező esetben a hirdetés nem jelenthet meg. Vasvári Hírmondóban fél évre előre megkötött hirdetési megállapodás esetében a hirdetőt 1 havi, egy évre előre megkötött megállapodás esetében 2 havi ingyenes megjelenés illeti meg, melyet a kifizetett időszakot követően vehet igénybe. ~~ezen felül az Online Hírmondóban is igénybe veheti az aktuális hirdetési akciókat~~. A színes első lapon történő hirdetés ára az alapdíjon felül + 20%, színes hátlapon +10%. költségtöbbletel jár. ~~Az Online Hírmondó hirdetési akciói nem kötöttek, minden esetben a Szerkesztőség dönt az éppen aktuálisan igénybe vehető hirdetési lehetőségekről.~~

A költségek megjelenés előtt történő kiegyenlítését csak érvényes hirdetési megállapodás aláírását követően a Tiszavasvári Polgármesteri Hivatal Pénztárában tehetik meg a hirdetők (4440 Tiszavasvári, Városháza tér 4.) személyesen, vagy átutalással.

A hirdetési szöveget kérjük word formátumban eljuttatni az alábbi e-mail címre. Amennyiben a hirdetés fotót is tartalmaz, azt nagy felbontású JPEG formátumban kérjük biztosítani.

**Elérhetőségek:**

Felelős szerkesztő: Fülöp Attila

Cím: 4440 Tiszavasvári, Városháza tér 4.

Tel: 06 42 520-500, 30/336-4177

E-mail: [vhirmondo@gmail.com](mailto:vhirmondo@gmail.com)

~~Vasvári Hírmondó Online: www.tiszavasvari.hu~~