**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2018. november 22.-én tartandó testületi ülésére**

**Az előterjesztés tárgya**: **„Görland” Extrém Sportpálya felszámolásának utólagos jóváhagyásáról**

**Melléklet:** ---

**A napirend előterjesztője**: Szőke Zoltán polgármester

**Az előterjesztést készítette**: Juhász Mariann köztisztviselő

**Az előterjesztés ügyiratszáma**:TPH/27162-1/2018

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
| Szociális és Humán Bizottság | SZMSZ 5.sz. melléklet 1.9. |
| Pénzügyi és Ügyrendi Bizottság | SZMSZ 4.sz. melléklet 1.10. |

Az ülésre meghívni javasolt szervek, személyek:

|  |  |
| --- | --- |
| Krasznainé dr. Csikós Magdolna | Tiszavasvári Városi Kincstár vezetője |
|  |  |

Egyéb megjegyzés:

Tiszavasvári, 2018. november 12.

**Juhász Mariann**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Juhász Mariann

**ELŐTERJESZTÉS**

**- a Képviselő-testülethez –**

**„Görland” Extrém Sportpálya felszámolásának utólagos jóváhagyásáról**

**Tisztelt Képviselő-testület!**

A „Görland” Extrém Sportpálya a Tiszavasvári Városi Sportcsarnok, Tiszavasvári Petőfi u. 1-3. szám alatti területen épült meg a 2007. évben, a Nemzeti Sporthivatal, az önkormányzat és helyi vállalkozók támogatásával a Nemzeti Sporthivatal által kiírt, és a Városi Sportközpont által megpályázott nyertes projekt keretében.

A pályázat a szabadidősport létesítmények korszerűsítésének, felújításának, fejlesztésének és építésének támogatása céljából került kiírásra, melynek keretében a pozitív elbírálásban részesült projekt 2,5 millió forint pályázati forrásban részesült.

Tiszavasvári Város Önkormányzata Képviselő Testülete a 272/2008.(XII.18.) Kt. sz. határozatával döntött a Városi Sportközpont 2009. január 30-i jogutód nélküli megszüntetéséről.

A költségvetési szerv megszüntetését követően Tiszavasvári Város Önkormányzata, a kizárólagos tulajdonát képező Tiszavasvári, Petőfi u. 1-3. sz. alatt lévő 2448/6 hrsz-ú, 19420 m2 alapterületű felülépítményes ingatlant, mely a valóságban a Városi Sportcsarnok és annak egységeként a Salakpálya és a „Görland” Extrém Sportpálya üzemeltetését szerződés keretében 2009. január 31. napjától a Tiszavasvári Sportegyesületre ruházta át.

A „Görland” Extrém Sportpálya, mint feladatellátást szolgáló önkormányzati vagyon, jelenleg a Városi Kincstár kezelésében áll, melyről Tiszavasvári Város Önkormányzata Képviselő Testülete a 102/2011. (V. 2.) Kt. számú határozatával döntött.

A sportlétesítményelemei acél zártszelvény vázra szerelt rétegelt falemez burkolatból készültek. A nagyobb igénybevételű helyeken a rétegelt lemez alá 1 mm vastag acéllemez erősítés került, valamint a pályaelemek alulról horganylemez borítást kaptak. A sportpálya rendszeres karbantartást igényel, melynek keretében időközönként szükséges a csavarkötések rögzítettségének ellenőrzése, a fa- és fém alkatrészek biztonsági vizsgálata.

2017. október hónapban Tiszavasvári Város Önkormányzata felmérette a görpálya állapotát és árajánlatot kért a meglévő pálya elemeinek felújítására. A felkért vállalkozó a sportlétesítmény felülvizsgálatát követően megállapította, hogy az elemek felületi borítása elkopott, használata balesetveszélyes, így további üzemeltetését nem javasolják. Az elkészült árajánlat a görpálya teljes felújítását tartalmazza, melynek végösszege a 2017-es évben bruttó 1.981.200 Ft, mely felújításra a tavalyi évben fedezethiány okán nem került sor.

Jelenleg az extrém sportpálya elemei az időjárás viszontagságai és az elhasználódás okán tovább romlottak. Ennek okán a görpálya használhatatlanná vált, eredeti funkcióját már nem tölti be. A pályázati forrásból létrejött szabadidősport létesítmény rendeltetésszerű használhatósága teljes körű rekonstrukciót igényelne, mely önkormányzatunk számára több millió forintos kiadást jelentene. Tekintettel arra, hogy a görpálya felújítására sem költségvetésünkben fedezet, sem lakossági igény nem jelentkezik, a „Görland” Extrém Sportpálya teljes körű felszámolását kezdeményeztem.

A sportpálya nem kötött építési engedélyhez, így annak elbontásához nem volt szükséges külön engedélyt beszerezni. A bontási munkálatokhoz közfoglalkoztatott munkaerő bevonása, továbbá az elbontott elemek elszállításához a Tiva-Szolg Kft. gépjárművének igénybevételét indítványoztam az extrém sportpálya felszámolásának költséghatékony kivitelezéséhez.

Kérem a Tisztelt Képviselő-testületet, hogy az előterjesztést megtárgyalni, és a mellékelt határozattervezet alapján a „Görland” extrém sportpálya felszámolásának utólagos jóváhagyását elfogadni szíveskedjen.

Tiszavasvári, 2018. november 12.

**Szőke Zoltán**

**polgármester**

**HATÁROZATTERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2018. (XI.22.) Kt. számú**

**határozata**

**A „Görland” Extrém Sportpálya felszámolásának utólagos jóváhagyásáról**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárva az alábbi határozatot hozza:

Tiszavasvári Város Önkormányzat Képviselő-testülete:

1. Utólagosan jóváhagyja a „Görland” Extrém Sportpálya felszámolását, valamint az elbontott elemek TIVA-Szolg Kft. telephelyére történő elszállítását.

2. Kezdeményezi a Görland Extrém Sportpálya törlését a Városi Kincstár alapítói okiratából, továbbá az átadás-átvétel, selejtezéssel kapcsolatos intézkedések megtételét.

**Határidő:** azonnal **Felelős:** Szőke Zoltán polgármester