**ELŐTERJESZTÉS**

Tiszavasvári Város Önkormányzata Képviselő-testületének

**2018. november 22-én** tartandó **testületi ülésére**

Az előterjesztés tárgya: **A szociális igazgatásról és szociális ellátások igénybevételéről, valamint a fizetendő térítési díjakról szóló 3/2018. (III.1.) önkormányzati rendelet módosításáról**

Melléklet:

A előterjesztés előadója: Ostorháziné dr. Kórik Zsuzsanna jegyző

Az előterjesztést témafelelőse: Petruskáné dr. Legeza Tímea - osztályvezető

Ügyiratszám: 3293/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 és 1.30 pontja |
| Szociális és Humán Bizottság | SZMSZ 5. melléklet 11. pontja |

Az ülésre meghívni javasolt szervek, személyek:

|  |  |
| --- | --- |
| **Nácsáné dr. Kalán Eszter**  Kornisné Központ - intézményvezető | szeszk@gmail.com |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2018. november 15.

Petruskáné dr. Legeza Tímea

témafelelős

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**E L Ő T E R J E S Z T É S**

**- a Képviselő-testülethez -**

**A szociális igazgatásról és szociális ellátások igénybevételéről, valamint a fizetendő térítési díjakról szóló 3/2018. (III.1.) önkormányzati rendelet módosításáról**

Tisztelt Képviselő-testület!

**I. Előzmények**

**A szociális igazgatásról és szociális ellátások igénybevételéről, valamint a fizetendő térítési díjakról szóló 3/2018. (III.1.) önkormányzati rendelet** (továbbiakban: szociális rendelet) **felülvizsgálata a 2018. február 28-i** testületi ülésen megtörtént, az alábbi szempontok alapján:

Egyrészt az általános közigazgatási rendtartásról szóló 2016. évi CL. tv. hatályba lépésével **változó jogi szabályozás**, az **elektronikus ügyintézésre vonatkozó jogszabályok hatályba lépése**, valamint az **egyes ellátások kapcsán felmerülő módosítási igény,** másrészt a Kornisné Liptay Elza Szociális és Gyermekjóléti Központban (a továbbiakban: Kornisné Központ) **intézményi térítési díj felülvizsgálata, megállapítása kapcsán.**

A rendelet **9. melléklete még a hatályba lépését megelőzően megváltoztatásra került**, annak érdekében, hogy az intézményi térítési díjak és a személyi térítési díjak az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve legyen meghatározva.

**II. Jelenleg a szociális rendelet módosítása az alábbiak miatt vált szükségessé:**

II.1. A szociális rendelet 21. §-a rendelkezik az **egyszeri támogatás megállapításának szabályairól**, az alábbiak szerint:

**„21. §** (1) Az önkormányzat a szociális ellátásra biztosított költségvetési keretösszeg év végi maradványa terhére egyszeri támogatást nyújthat az arra jogosult személynek. Egyszeri támogatásra jogosult az a személy, aki az alábbi együttes feltételeknek megfelel:

a) Tiszavasváriban bejelentett lakóhellyel rendelkezik,

b) a kérelem benyújtásának időpontjáig a 65. életévét betölti.

(2) Az egyszeri támogatás évente egy alkalommal, jogosultanként legfeljebb 9000 Ft összegben pénzbeli vagy természetbeni ellátásként állapítható meg.

(3) Az egyszeri támogatás iránt kérelem e rendelet 7. melléklete szerinti formanyomtatványon nyújtható be a minden év október 15. napjától november 15. napjáig. A tárgyév november 15. napját követően benyújtott kérelmet el kell utasítani.

(4) Az egyszeri támogatás vonatkozásában az 5. § ~~-~~ ában foglaltakat nem kell alkalmazni.”

A szociális rendelet a támogatások kifizetésének, illetve folyósításának rendjéről az alábbiak szerint rendelkezik:

**„2. §** (1) A **pénzbeli szociális ellátás kifizetése** folyószámlára történő átutalással, vagy házipénztári kifizetéssel történik a jogosult részére.

(2) A pénzbeli **rendszeres települési támogatás folyósítására** minden hónap 1. napjától 5. napjáig kerül sor, a kifizetésre a Széles u. 1. szám alatti Közösségi Házban, és a Báthory u. 6. sz. alatti épületben, minden hónap 1. napjától 5. napjáig kerül sor.

(3) A **pénzbeli rendkívüli települési támogatást** a jogosultságot megállapító határozat véglegessé válását követő 10 napon belül kell folyósítani, vagy biztosítani annak házipénztári kifizetését.

(4) A **természetben nyújtott települési támogatás** jogosult részére történő rendelkezésre bocsátását a jogosultságot megállapító határozat véglegessé válását követő 10 napon belül kell biztosítani.”

A szociális rendelet **a települési támogatások formáit** az alábbiak szerint határozza meg:

„**1. A települési támogatás formái**

**8. §** **(1)** **Rendszeres havi települési támogatások** (együttesen: települési támogatás):

a) a lakhatáshoz kapcsolódó rendszeres kiadásokhoz nyújtott települési támogatás;

b) a gyógyszerkiadások viseléséhez nyújtott települési támogatás;

c) felsőoktatásban résztvevő diákok települési támogatása;

d) ápolási támogatás;

e) rendkívüli települési támogatás

**(2)** **Eseti települési támogatások**:

a) a lakhatási kiadásokhoz kapcsolódó közüzemi díjhátralékhoz nyújtott települési támogatás;

b) egyszeri támogatás;

c) gyógyászati segédeszközre fordított kiadásokhoz nyújtott települési támogatás;

d) **rendkívüli települési támogatás** (különösen: elhunyt személy eltemettetésének költségeihez való hozzájárulásként megállapítandó eseti rendkívüli települési támogatás, elemi kár bekövetkezése miatt nyújtott eseti rendkívüli települési támogatás, tüzelőanyag vásárlására nyújtható eseti rendkívüli települési támogatás)„

A szociális rendelet 2. § (3) bekezdése ***a pénzbeli rendkívüli települési*** ***támogatás*** kifizetéséről rendelkezik, tekintve azonban, hogy a **rendkívüli települési támogatás az *eseti települési támogatások csoportján belül*** található, ezért célszerű összehangolni a rendelet szerinti elnevezéseket a szabályozás tartalmával. Azaz a *pénzbeli rendkívüli települési támogatás helyett* ugyanolyan tartalommal *a pénzbeli eseti települési támogatásról* kellene rendelkezni a (3) bekezdésben, figyelemmel a II.2 pontban foglaltakra.

II.2. Felmerült a szükségessége **az egyszeri támogatás** – korábban karácsonyi támogatás - **kifizetési idejének általánostól eltérő szabályozására**, az alábbiak miatt:

Az egyszeri támogatás iránti **kérelmek benyújtása október 15. napjától folyamatos,** a benyújtási **határidő november 15. napja** volt.

A támogatás a szociális ellátásra biztosított év végi költségvetési keretösszeg maradványa terhére fizethető ki (házipénztári kifizetéssel történik), az erre vonatkozó kérelem benyújtási határideje is az év végéhez igazodik. Azonban – az előző évek tapasztalatai alapján - a jogosultak várhatóan nagy száma miatt **szükségszerű** a támogatás készpénzben, rövid időn belül nagyszámú jogosultnak történő **kifizetésének megszervezése.**

Ezért indokolt a támogatás kifizetését úgy szabályozni, hogy a jelenlegi 10 nap helyett az **egyszeri támogatást a jogosultságot megállapító határozat véglegessé válásától számított legkésőbb 30 napon belül lehessen biztosítani.**

**Fentiek alapján a javaslom a jelenlegi rendelet 2. §-ának módosítását és egy új (5) bekezdéssel történő kiegészítését:**

2. § (3) A pénzbeli ~~rendkívüli~~ eseti települési támogatást - az (5) bekezdésben foglalt kivétellel - a jogosultságot megállapító határozat véglegessé válását követő 10 napon belül kell folyósítani, vagy biztosítani annak házipénztári kifizetését.

….

(5) A egyszeri támogatást a jogosultságot megállapító határozat véglegessé válását követő 30 napon belül kell folyósítani, vagy biztosítani annak házipénztári kifizetését.

**II.3 A módosítás jogszabályi háttere:**

A szociális igazgatásról és szociális ellátásokról szóló **1993. évi III. törvény** 32. § (3)értelmében:

Ha e törvény másként nem rendelkezik, **a települési önkormányzat képviselő-testülete rendeletben szabályozza a hatáskörébe tartozó pénzbeli ellátások megállapításának, kifizetésének, folyósításának, valamint ellenőrzésének szabályait**.

*A pénzbeli és természetbeni szociális ellátások igénylésének és megállapításának, valamint folyósításának részletes szabályairól* szóló **63/2006. (III. 27.) Korm. rendelet** alábbi paragrafusa **kizárólag a havi rendszerességgel adott települési támogatás kifizetésének idejére tartalmaz szabályozást:**

**6. §** (1) **A megállapított pénzbeli és természetbeni szociális ellátások folyósításáról** – a (2) bekezdésben meghatározott kivétellel – **a települési**, a fővárosban a fővárosi kerületi **önkormányzat jegyzője**, a Fővárosi Önkormányzat által közvetlenül igazgatott terület tekintetében a fővárosi főjegyző (a továbbiakban együtt: jegyző) **gondoskodik**…

(3) Az időskorúak járadékát, az egészségkárosodási és gyermekfelügyeleti támogatást, az ápolási díjat (a továbbiakban együtt: havi rendszeres szociális ellátás), a foglalkoztatást helyettesítő támogatást, valamint – **a települési önkormányzat rendeletének eltérő szabályozása hiányában – a havi rendszerességgel adott települési támogatást utólag, minden hónap 5-éig kell folyósítani** azzal, hogy a december hónapra tekintettel járó havi rendszeres szociális ellátást és foglalkoztatást helyettesítő támogatást december 30-áig kell folyósítani.

**III. Összegzés**

Tekintettel arra, hogy a hivatkozott jogszabályhely alapján a Képviselő-testület **rendeletben szabályozhatja a hatáskörébe tartozó pénzbeli ellátások** megállapításának, **kifizetésének,** folyósításának, valamint ellenőrzésének **szabályait**, **és a vonatkozó jogszabályi rendelkezések nem tartalmaznak korlátozást** a nem havi rendszerességgel adott települési támogatások vonatkozásában a kifizetés idejére, ezért **javaslom** a **rendelet-tervezet szerinti módosítást** a jogosultságok megállapításának és a kifizetések lebonyolításának zökkenőmentessége érdekében.

**IV A szociális rendelet módosításának előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése* a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendelet módosításának a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

***1.1. társadalmi:*** A módosításnak társadalmi hatásával nem számolhatunk.

***1.2 gazdasági:*** A módosításnak gazdasági hatásával nem számolhatunk.

**1*.3. költségvetési:*** A módosításnak költségvetési kihatásával nem számolhatunk.

***2.******A módosításnak környezeti és egészségügyi következményei:***

A környezeti és egészségügyi következmény jelen módosítással és rendeletalkotással érintett tárgyban **nem realizálható.**

***3. Az adminisztratív terheket befolyásoló hatása:***

A módosítás éves szinten **nem jelent többletfeladatot az önkormányzati hatósági ügyintézés előkészítő folyamatában.**

***4. A jogszabály megalkotásának szükségessége, a jogalkotás elmaradásának várható következményei:***

A települési támogatás kifizetésének részletszabályait a Képviselő-testület törvényi felhatalmazás alapján, a törvényi rendelkezésekkel összhangban rendeletében megállapíthatja, ezért a módosítás elmaradása esetén a Szabolcs-Szatmár-Bereg Megyei Kormányhivatal törvényességi észrevétellel nem élhetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak. A pénzügyi feltételek rendelkezésre állnak.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2018. november 15.

**Ostorháziné dr. Kórik Zsuzsanna**

**jegyző**

**RENDELET-TERVEZET**

**Tiszavasvári Város Önkormányzata Képviselő-testületének**

**……./2018. (…...) önkormányzati rendelete**

**a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 3/2018. (III.1.) önkormányzati rendelet megváltoztatásáról**

A szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva - a Szervezeti és Működési Szabályzatról szóló 35/2014.(XI.28.) önkormányzati rendelet 4. melléklet 1. pont 22. és 1. pont 30. alpontjában meghatározott feladatkörében eljáró Pénzügyi és Ügyrendi Bizottság, a Szervezeti és Működési Szabályzatról szóló 35/2014.(XI.28.) önkormányzati rendelet 5. melléklet. 1. 11. alpontjában meghatározott feladatkörében eljáró Szociális és Humán Bizottság véleményének kikérésével a következőket rendeli el:

1. § A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.1.) önkormányzati rendelet 2. § (3) bekezdése helyébe a következő rendelkezés lép:

(3) A pénzbeli eseti települési támogatást - az (5) bekezdésben foglalt kivétellel - a jogosultságot megállapító határozat véglegessé válását követő 10 napon belül kell folyósítani, vagy biztosítani annak házipénztári kifizetését.

2. § A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.1.) önkormányzati rendelet 2. §-a a következő (5) bekezdéssel egészül ki:

(5) A egyszeri támogatást a jogosultságot megállapító határozat véglegessé válását követő 30 napon belül kell folyósítani, vagy biztosítani annak házipénztári kifizetését.

3. § E rendelet 2018. november 23. napján lép hatályba.

Tiszavasvári, 2018. november 22.

**Szőke Zoltán Ostorháziné dr. Kórik Zsuzsanna**

**polgármester jegyző**

**A rendelet kihirdetve: 2018. november ….**

**Ostorháziné dr. Kórik Zsuzsanna**

**jegyző**

**A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 3/2018. (III.1.) önkormányzati rendelet megváltoztatásáról szóló .../2018. (…..) önkormányzati rendelet indokolása**

* + - 1. **Általános indokolás**

A szociális igazgatásról és szociális ellátásokról szóló **1993. évi III. törvény** 32. § (3)értelmében:

Ha e törvény másként nem rendelkezik, **a települési önkormányzat képviselő-testülete rendeletben szabályozza a hatáskörébe tartozó pénzbeli ellátások megállapításának, kifizetésének, folyósításának, valamint ellenőrzésének szabályait**.

**2. Részletes indokolás**

**1-2. §**

II.1. A szociális rendelet 21. §-a rendelkezik az **egyszeri támogatás megállapításának szabályairól**, az alábbiak szerint:

**„21. §** (1) Az önkormányzat a szociális ellátásra biztosított költségvetési keretösszeg év végi maradványa terhére egyszeri támogatást nyújthat az arra jogosult személynek. Egyszeri támogatásra jogosult az a személy, aki az alábbi együttes feltételeknek megfelel:

a) Tiszavasváriban bejelentett lakóhellyel rendelkezik,

b) a kérelem benyújtásának időpontjáig a 65. életévét betölti.

(2) Az egyszeri támogatás évente egy alkalommal, jogosultanként legfeljebb 9000 Ft összegben pénzbeli vagy természetbeni ellátásként állapítható meg.

(3) Az egyszeri támogatás iránt kérelem e rendelet 7. melléklete szerinti formanyomtatványon nyújtható be a minden év október 15. napjától november 15. napjáig. A tárgyév november 15. napját követően benyújtott kérelmet el kell utasítani.

(4) Az egyszeri támogatás vonatkozásában az 5. § ~~-~~ ában foglaltakat nem kell alkalmazni.”

A szociális a támogatások kifizetésének, illetve folyósításának rendjéről az alábbiak szerint rendelkezik:

**„2. §** (1) A **pénzbeli szociális ellátás kifizetése** folyószámlára történő átutalással, vagy házipénztári kifizetéssel történik a jogosult részére.

(2) A pénzbeli **rendszeres települési támogatás folyósítására** minden hónap 1. napjától 5. napjáig kerül sor, a kifizetésre a Széles u. 1. szám alatti Közösségi Házban, és a Báthory u. 6. sz. alatti épületben, minden hónap 1. napjától 5. napjáig kerül sor.

(3) A **pénzbeli rendkívüli települési támogatást** a jogosultságot megállapító határozat véglegessé válását követő 10 napon belül kell folyósítani, vagy biztosítani annak házipénztári kifizetését.

(4) A **természetben nyújtott települési támogatás** jogosult részére történő rendelkezésre bocsátását a jogosultságot megállapító határozat véglegessé válását követő 10 napon belül kell biztosítani.”

A szociális rendelet **a települési támogatások formáit** az alábbiak szerint határozza meg:

„**1. A települési támogatás formái**

**8. §** **(1)** **Rendszeres havi települési támogatások** (együttesen: települési támogatás):

a) a lakhatáshoz kapcsolódó rendszeres kiadásokhoz nyújtott települési támogatás;

b) a gyógyszerkiadások viseléséhez nyújtott települési támogatás;

c) felsőoktatásban résztvevő diákok települési támogatása;

d) ápolási támogatás;

e) rendkívüli települési támogatás

**(2)** **Eseti települési támogatások**:

a) a lakhatási kiadásokhoz kapcsolódó közüzemi díjhátralékhoz nyújtott települési támogatás;

b) egyszeri támogatás;

c) gyógyászati segédeszközre fordított kiadásokhoz nyújtott települési támogatás;

d) **rendkívüli települési támogatás** (különösen: elhunyt személy eltemettetésének költségeihez való hozzájárulásként megállapítandó eseti rendkívüli települési támogatás, elemi kár bekövetkezése miatt nyújtott eseti rendkívüli települési támogatás, tüzelőanyag vásárlására nyújtható eseti rendkívüli települési támogatás)„

A szociális rendelet 2. § (3) bekezdése ***a pénzbeli rendkívüli települési*** ***támogatás*** kifizetéséről rendelkezik, tekintve azonban, hogy a **rendkívüli települési támogatás az *eseti települési támogatások csoportján belül*** található, ezért célszerű összehangolni a rendelet szerinti elnevezéseket a szabályozás tartalmával. Azaz a *pénzbeli rendkívüli települési támogatás helyett* ugyanolyan tartalommal *a pénzbeli eseti települési támogatásról* kellene rendelkezni a (3) bekezdésben, figyelemmel a II.2 pontban foglaltakra.

II.2. Felmerült a szükségessége **az egyszeri támogatás kifizetési idejének általánostól eltérő szabályozására**, az alábbiak miatt:

Az egyszeri támogatás iránti **kérelmek benyújtása október 15. napjától folyamatos,** a benyújtási **határidő november 15. napja** volt.

A támogatás a szociális ellátásra biztosított év végi költségvetési keretösszeg maradványa terhére fizethető ki (házipénztári kifizetéssel történik), az erre vonatkozó kérelem benyújtási határideje is az év végéhez igazodik. Azonban – az előző évek tapasztalatai alapján - a jogosultak várhatóan nagy száma miatt **szükségszerű** a támogatás készpénzben, rövid időn belül nagyszámú jogosultnak történő **kifizetésének megszervezése.**

Ezért indokolt a támogatás kifizetését úgy szabályozni, hogy a jelenlegi 10 nap helyett az **egyszeri támogatást a jogosultságot megállapító határozat véglegessé válásától számított legkésőbb a 30 napon belül kell biztosítani.**

**Fentiek alapján indokolt a jelenlegi rendelet 2. §-ának módosítását és egy új (5) bekezdéssel történő kiegészítését:**

2. § (3) A pénzbeli ~~rendkívüli~~ eseti települési támogatást - az (5) bekezdésben foglalt kivétellel - a jogosultságot megállapító határozat véglegessé válását követő 10 napon belül kell folyósítani, vagy biztosítani annak házipénztári kifizetését.

….

(5) A egyszeri támogatást a jogosultságot megállapító határozat véglegessé válását követő 30 napon belül kell folyósítani, vagy biztosítani annak házipénztári kifizetését.

**II.3 A módosítás jogszabályi háttere:**

A szociális igazgatásról és szociális ellátásokról szóló **1993. évi III. törvény** 32. § (3)értelmében:

Ha e törvény másként nem rendelkezik, **a települési önkormányzat képviselő-testülete rendeletben szabályozza a hatáskörébe tartozó pénzbeli ellátások megállapításának, kifizetésének, folyósításának, valamint ellenőrzésének szabályait**.

*A pénzbeli és természetbeni szociális ellátások igénylésének és megállapításának, valamint folyósításának részletes szabályairól* szóló **63/2006. (III. 27.) Korm. rendelet** alábbi paragrafusa **kizárólag a havi rendszerességgel adott települési támogatás kifizetésének idejére tartalmaz szabályozást:**

**6. §** (1) **A megállapított pénzbeli és természetbeni szociális ellátások folyósításáról** – a (2) bekezdésben meghatározott kivétellel – **a települési**, a fővárosban a fővárosi kerületi **önkormányzat jegyzője**, a Fővárosi Önkormányzat által közvetlenül igazgatott terület tekintetében a fővárosi főjegyző (a továbbiakban együtt: jegyző) **gondoskodik**…

(3) Az időskorúak járadékát, az egészségkárosodási és gyermekfelügyeleti támogatást, az ápolási díjat (a továbbiakban együtt: havi rendszeres szociális ellátás), a foglalkoztatást helyettesítő támogatást, valamint – **a települési önkormányzat rendeletének eltérő szabályozása hiányában – a havi rendszerességgel adott települési támogatást utólag, minden hónap 5-éig kell folyósítani** azzal, hogy a december hónapra tekintettel járó havi rendszeres szociális ellátást és foglalkoztatást helyettesítő támogatást december 30-áig kell folyósítani.